b'\n_START_ARTICLE_\nDiego Ribas da Cunha\n_START_SECTION_\nZa\xc4\x8detki\n_START_PARAGRAPH_\nDiego je talent za\xc4\x8del kazati \xc5\xbee pri 6ih letih, ko se je prvi\xc4\x8d za\xc4\x8del ukvarjati z nogometom pri lokalnem klubu Comercial FC. \xc5\xbde na samem za\xc4\x8detku je opozoril nase na regionalnih tekmovanjih in po 5ih letih kaljenja v doma\xc4\x8dem mestu, se je pri 11ih letih odlo\xc4\x8dil svojo nogometno pot nadaljevati v katerem bolj znanih klubov. Na za\xc4\x8detku je bil spregledan s strani \xc5\xa1tevlnih klubov, nato pa se je odlo\xc4\x8dil za klub iz obalnega mesta, Santos FC. Tako se je za\xc4\x8dela njegova pot k uresni\xc4\x8ditvi sanj o tem, da bi postal profesionalen nogometa\xc5\xa1.\n_START_SECTION_\nSantos\n_START_PARAGRAPH_\nV dresu Santosa je Diego debitiral leta 2001 pri vsega 16ih letih. Leta 2002 je \xc5\xbee osvojil svojo prvo lovoriko v karieri in sicer Brazilsko dr\xc5\xbeavno prvenstvo. Diego, Robinho, Elano in Alex, ki so takrat igrali skupajo so hitro zasloveli kot zlata generacija Santosa. Diego je nato vse do leta 2004 navdu\xc5\xa1eval navija\xc4\x8de kluba kot tudi vso brazilsko javnost. Avgusta 2004 pa je prestopil v Porto. Vidnej\xc5\xa1a nagrada, ki jo je osvojil med igranjem za Santos je nagrada za najbolj kreativnega igralca brazilskega prvenstva.\n_START_SECTION_\nPorto\n_START_PARAGRAPH_\nKo je Diego prispel na Portugalsko je bil Porto aktualni evropski prvak prav tako pa je v sezoni poprej osvojil vse portugalske lovorike. Diego je bil v klub pripeljan kot velika okrepitev in zamenjava za Deca, ki je pravkar zapustil ekipo. V prvih tekmah je Diego navdu\xc5\xa1eval, a je njegova forma proti koncu druge sezone v klubu padla in poleti 2006 se je preselil v Nem\xc4\x8dijo.\n_START_SECTION_\nWerder Bremen\n_START_PARAGRAPH_\nDiego je v Bremen prestopil za 6 milijonov evrov in podpisal pogodbo do leta 2010. Svojo prvo sezono v Bremnu je odigral odli\xc4\x8dno in bil izbran za najbolj\xc5\xa1ega igralca nem\xc5\xa1ke  Bundeslige v sezoni 2006/07. V tej sezoni je prav tako sovojil prvo lovoriko in sicer nem\xc5\xa1ki liga\xc5\xa1ki pokal. V naslednji sezoni je Diego nadaljeval z odli\xc4\x8dnimi predstavami in bil nagrajen z novo pogodbo, ki ga je na klub vezala vse do leta 2011. V sezoni 2008/09 pa Diego kljub najbolj\xc5\xa1i sezoni v dresu Bremna ni uspel kluba pripeljati vi\xc5\xa1je kot do 10. mesta v nem\xc5\xa1ki Bundesligi, vendar je bil zato bolj uspe\xc5\xa1en v nem\xc5\xa1kem pokalu kjer je v finalu asistiral soigralcu Mesutu Ozilu za zmagoviti gol. Prav tako pa je Bremen igral tudi v finalu pokala UEFA kjer so izgubili proti \xc5\xa0ahtarju iz Donecka.\n_START_SECTION_\nJuventus\n_START_PARAGRAPH_\nPoleti leta 2009 je Diego prestopil v Juventus. Prestop je bil vreden 24.5 milijona evrov vendar lahko znesek \xc5\xa1e naraste za 2,5 milijona v kolikor bo izpolnil \xc5\xbeelene cilje. V dresu Juventusa je Diego debitiral na prijateljski tekmi proti Korejskemu Seongnamu in se takoj vpisal med strelce. V drugem krogu Italijanske Serie A pa se je tudi uradno vpisal med strelce Stare dame iz Torina, ko je z dvema zadetkoma odlo\xc4\x8dil tekmo z Romo.\n_START_SECTION_\nReprezentan\xc4\x8dna kariera\n_START_PARAGRAPH_\nZa dr\xc5\xbeavmo reprezentanco je Diego debitiral leta 2003 na prijateljski tekmi proti Mehiki.Kljub temu da je na CONCACAF gold cup sodeloval v okviru Brazilske U-23 reprezentance so tekme in zadetki uradno zapisani kot \xc4\x8dlanske tekme. Leta 2004 je bil vpoklican v \xc4\x8dlansko reprezentanco, da bi zastopal barve Brazilije na Ameri\xc5\xa1kem prvenstvu. Na tem prvenstvu je Diego odigral pomembno vlogo saj je v finalu z zadetkom iz 11-metrovke odlo\xc4\x8dil tekmo proti Argentini. Med letoma 2004 in 2006 je bil zaradi slab\xc5\xa1ih predstav pri Portu, velikokrat spregledan s strani selektorja in je zato izpustil svetovno prvenstvo v Nem\xc4\x8diji. Ko se je leta 2006 preseli v Bremen in zopet za\xc4\x8del kazati dobre predstave je bil spet pogosteje vpoklican v reprezentanco Brazilije. Leta 2007 je zopet prispeval svoj dele\xc5\xbe k zmagi Brazilije v Ameri\xc5\xa1kem prvenstvu v katerem je spet v finalu premagala argentinsko izbrano vrsto. Diego je bil prav tako \xc4\x8dlan Brazilske reprezentance ki je leta 2008 osvojila bronasto medaljo na olimpijskih igrah v Pekingu.'